Stendi

Stendi, tidligere Aleris Omsorg, er et norsk selskap som driver virksomhet innen barnevern, fosterhjem, brukerstyrt personlig assistanse, heldøgnsboliger, hjemmetjenester og eldreomsorg.

Navnet Stendi kommer av stendig i betydning av noe bestandig, varig, solid, noe som vil bestå.

Selskapet var en del av Aleris inntil det ble solgt til Ambea i 2019, et av Nordens ledende omsorgsforetak med rundt  ansatte i Norge, Sverige og Danmark. Siden høsten 2019 er Heimta en del av Stendi.

I juni 2021 tok Økokrim ut tiltale mot tre tidligere regiondirektører i selskapet for grov korrupsjon. Stendi varslet selv Økokrim etter å ha avdekket kritikkverdige forhold. Korrupsjonen skal ha foregått mellom 2013 og 2019 under daværende Aleris Omsorg. I mars 2022 ble de dømt til fengsel og inndraging av til sammen  kroner. En underleverandør ble også dømt i saken. Dommene ble anket.

Referanser

Eksterne lenker 
 

Norske tjenesteselskaper
Barnevern
Selskaper etablert i 2002